정조 17년 · 목
步軍釐正節目一本府防營時步軍元總爲二十六哨而額數夥多未免苟充況今本府陞爲外營一府軍兵盡爲團束則軍制必務精實兵食取資其中然後戶保相須兵力益强二十六哨中揀其有根着壯健良丁十三哨團束作隊十三哨降爲保軍收未養兵而元軍有闕則次次陞實一如京營待年之例而第今良丁極艱保軍之以良充定不過七哨其餘六哨則不得已以私賤姑先充數此則限三年以良丁換定以準十三哨之數一十三哨旣定三司之制以左中右定其司號而前後司各五哨中司以左中右三哨磨鍊一輜重卜馬軍初不分排於馬步各哨混同使役殊欠一定之規自今爲始步軍十三哨每哨七匹磨鍊分屬一將領中千總之任無甚緊關內營亦不設置外營亦依內營例勿爲設置三司把總以境內堂上武弁有履歷者差出各哨哨官七窠守部薦六窠定制宣守部薦中前銜朝官參上參下及出身通瀜差出有薦出身旣團束於別軍官則哨官排擬似涉苟艱且別軍官與軍總有異勿拘兼帶一本府素稱外都監軍兵服色亦倣訓局例以戰巾及單挾袖方色號衣措備以爲簡便省費之道而依京軍門例使之自備器械鳥銃環刀南飛箇火繩藥丸等物以本府軍器所在分授而亦依內營單銃手之法旗隊長射手弓箭勿爲磨鍊一保軍身役良則米六斗或錢二兩奴則米三斗或錢一兩自外營從便收捧一都案一件上送內營一件留上外營姓名年歲容疤父名居住詳細懸錄卜馬軍不必別成各案各哨都案末端軍人姓名馬匹毛色一體開錄保軍亦於各其哨下載錄成案一如元軍之法以示戶保不相捨之義一迯老故代籤必待七月農隙自是外道通行之例而外營軍兵不可一時虛伍毋論戶保隨闕塡充這這付標內營都案付標不可續續爲之待歲末都聚擧行一減額團束之後老臝兒弱又復如前苟充則烏在其貴精之義乎選司哨整隊伍明組練嚴紀律服色鮮明器械便利等事待節目啓下自外營嚴立科條另行約束期於一切振刷十分改觀如或因循玩揭終蔑成效則中軍以下將頒從重論勘一內營軍兵所在邑駕過時全數隨駕自是節目內營如此則外營宜無異同每年園幸時幾司幾哨聚待境上延候隨駕而邑站園所站環衛等節留守前期稟旨擧行○步軍留防節目一旣設外營且定軍制今此步軍當與內營鄕軍輪回上番而設始之初固難遽議自每年至月至翌年正月姑先入防於行宮以寓輪番之義而且於留防之時逐日鍊藝俾有成就一十三哨軍兵分作五番而番次以十五日定限自至月十六日前司爲始初次三哨再次二哨磨鍊立番而他司倣此交替中司則旣爲三哨不必分而二之專一司立番一入防時當司把總各哨哨官領率軍營姑未創建番所從便推移把總則入直於常時將領入直之所哨官分排入直於各其軍兵所入之處俾得以統領知穀官一人旗牌官二人必以解事者定爲差官以爲眼同節制之地一私習逐日爲之而初日終日一依場操程式肄習中日則十八般技藝按譜敎試入番第十一日設行試射放略施賞格一私習時及試放時所入藥丸磨鍊上下一私習時試藝時不可無敎士入防每哨各定陣法敎士一名技藝敎士一名以爲專一敎成之地一每番交替時上下番軍兵當成一司之制必行新舊番合操俾知司鍊之法中司三哨旣是獨番下番前一日依合操例設行大司鍊一入防時入直將領及軍兵料米將領戰馬太柴草竝直所柴油軍兵飯柴饌價從實入磨鍊上下一良保八百四十名各米六斗賤保七百二十名各米三斗除收米頭目實收米四百六十八名在家軍官一百四十七名都案軍官一百二名各米六斗除收米頭目實收米九十七石三斗都合米五百六十五石三斗內入防時各樣料米雜費三百七十三石十一斗除之則在米爲一百九十一石七斗此則留置本府以備接濟之需○親軍衛留防節目一軍制之減額抄擇出於務精團束之意技藝鍊習最爲緊務左右烈分番留防於外營一以衛護行宮一以逐日肄習之地步軍留防旣在至臘正三朔則馬步軍之一時竝立似有相妨之勢必於春秋農隙分列排番二月則左列分三番每番十日三十四人替代留防十月則右列亦依左列例爲之而俾於入防之時兼習進退之節期有成就之效一親軍衛旣以入防則戰馬不可不立待入防時各以其馬留置本所以爲騎射鍊習之地一入防時軍糧馬料以減馬保及減馬輜重軍所捧身米竝將領及員役料米太而分數磨鍊上下一團束屬耳馬上技藝專昧向方一任闊略難責實效每列以將校中熟諳各技者差定敎官以爲敎成之地一今番減馬保四白四十四名除頭目八名實收米一百七十四石六斗減馬輜重軍一百名除頭目二名實收米三十九石三斗在前減馬保二百四名除頭目四名實收米八十石合米二百九十三石九斗將領料米太三十四石十二斗親軍衛留防時料米馬料七十六石八斗旗手員役雜色料米八十石九斗磨鍊上下在米一百一石十斗儲留外營以備各樣接濟之需○親軍衛都試節目一本府馬兵有都試焉有觀武才焉其勸弊之方本自申明今當軍制變通之日激勵成就之道尤宜講明春秋兩次都試依兩都例設行而規矩亦依松都例鐵箭三矢百步柳葉箭五矢一巡片箭三矢一巡騎蒭五矢一次鞭蒭六中一次鳥銃三放一巡試取一左右列居首及柳葉箭片箭騎蒭沒技之類役姓名技藝劃數開錄啓聞左列親軍衛初次居首或沒技者嘉善則衛將除援折衝與無薦出身竝加資將校前銜中閑良直赴殿試再次居首或沒技者無論嘉善堂上邊將除授右列親軍衛閑良居首或沒技者依左列例直赴殿試而竝爲秩秩區別開錄啓聞以待該曹稟處一左列中居二居三者倉監庫監從次第差出仍帶隨行右列中居二者直赴會試居三者以留在米磨鍊施賞一體修啓一居首之除拜衛將者依禁御兩營騎士例仍帶直赴者待放榜移塡別軍官以通仕路一都試時未滿四矢者參量決棍懲礪一都試日子預先擇日啓聞待回下擧行一都試試官留守主之中軍從事官參試而服色以戎服擧行○留守營別軍官節目一別驍士創設特重其揀選美其稱號者使境內武士皆有激勸興起之效而近年以來出入無常隊伍空虛從爲都試觀武才時京鄕閑良占科之倖路言念戎政萬萬疏虞迨此軍制變通之時宜有矯弊責實之道今則有薦閑良盡屬於親軍衛右列則許多武士之登科者必有抱紅牌抑鬱之歎別驍士改號別軍官以原居出身中士夫宣薦及中庶部守薦與壯勇軍出身者通融充差納馬入屬而二百原額未免夥多減其半數以一百數作爲左右列直隸於留守營俾成攔後之制一境內出身旣屬軍官之後不可無別般弊拔之擧初仕一窠劃付左右列五月至月設行都試每等居首各一人從其入格矢數後錄啓聞以爲每都目收用之地一以振掩滯一以講武藝而境內武士發身之路非此歧則毋得許通以禁前頭厭避之習一出身數少未滿原額則姑爲留窠或人多窠窄濫於額數則更爲稟旨定制一右列親軍衛爲閑良占科之路左右烈別軍官爲出身通仕之堦無論宣部守薦及其登科越薦之役自留守營取才入屬而旣取才於留守營則兵曹將鬼薦取才不必疊應自留營試取後修送成册于兵曹以爲憑考之地亦依禁軍例必準六朔後許赴都試始通仕路而出身中如有禁軍隨行而已準六朔者勿拘朔數一入屬試取規矩依出身將鬼薦取才規矩六兩三矢九十步柳葉箭一巡五矢二中片箭一巡三矢一中騎蒭一次五矢一中兵書粗以上合五技取三技出身之越薦而未取才者依此規矩施行已取才者以二技入格施行一今以境內出身減額團束區以別之至通仕路者非但振淹激勸亦書於平時節制緩急得力之意戰馬必以健實軍裝務從鮮明以壯軍威若或以人之疲劣馬之玄黃如前苟充又復抛置武藝則兵房及掌務等各別重勘期於振刷一旣以軍官改號作列而又不入於馬軍之制則不必別設將領依京軍門別將之兼帶勸武兵房之例以親軍衛別將兼管兵房之任而掌務軍官以有風力勤幹可堪者左右列各定二人與兵房專管擧行新屬時取才留守必親試以尊體貌而入格之類留守傳令差出都案一上內營一置留營一納馬時別軍官具軍服牽納庭下而烙印及禾毛色成案等郞一依別驍士時例擧行一射會每朔一次原定日子爲之而衆所共知實故外無緣不參者從重棍治有鍊藝之實效一射會規式柳葉前五巡騎蒭三次鞭棍一次別技中一技一次定式而夏之六七兩朔冬之至臘兩朔則馬上技藝除之一春秋馬點必於都試時爲之而常時間間抽栍以試其立馬虛實一都試依兩都例除初試設行取優等啓間一都試規矩依別驍士時通編所載鐵箭三矢百步柳葉箭五矢一巡片箭三矢一巡騎蒭五矢一次鞭蒭一次試取一都試日子前期擇日啓間試官留守主試中軍從事官參試以戎服擧行一掌務一人與他廳掌務輪回入直一園幸時札駐延候留守臨時稟旨擧行○敎曰近日啓下之外營各項節目與今春留營設置節目令芸館活印入件內八而各三件分給本司及內外營又以各一件分藏于內外閣弘文館春秋館諸處史庫禿城山城及承政院兵曹五營畿營而大臣將臣閣臣校正諸堂該營將臣留守中軍地方官各頒一件外營各廳亦給一件內閣主管印役事分付又敎曰內閣加印壯紙白紙一件藏于西庫外營加印壯紙十件白紙二十件分藏內外營